ЦIыху ныбжьым хохъуэ, цIыху гъащIэм хощI
Сабий джэгукIэ зымыщIэм гъащIэр зищIысыр къыгурыIуэнукъым.
Гъуанэдэууэ къоуэри гъуанэдэплъу къоплъакIуэри цIыхугъэ зыбгъэдэмылъыжщ.
Къыпщыхъумрэ къыпфIэщIымрэ Iуэху тумыщIыхь.
Благъэжьым и пащхьэм благъэщIэр щумыгъэпIий.
Дунейм ехыжам и цIэр фIыкIэ жаIэреймэ, ар иджыри псэу пэлъытэщ.
Укъэзыухъуреихь цIыхухэр фIыуэ пхуэмылъагъумэ, дунейм и IэфIагъыр сыткIэ зыхэпщIэн.
Зыхуэмыфащэм хуэпщIа Iуэхутхьэбзэр зэи къыпхуигъэгъунукъым.
НапитI зиIэм и етIуанэ напэр къыщIигъэща нэужь, сыту лъагъугъуеиIуэ.
Жэнэтыр зи унапIэр адэ-анэм я псалъэр тIэу жыIэ зымыщIырщ.
ЦIыхуитI зэщыхьам я къуаншагъэ-захуагъэр зэхэбгъэкIын щхьэкIэ ещанэми ухуейщ.
Бэдж здэщыIэм бэджыхъи щыIэщи, бзаджэнаджэ здэщыIэм бэлыхьи щыкуэдщ.
Дунейр дахащэу зэхэлъщ, ауэ цIыхухэр хуеямэ, ар нэхъ дахэж яхуэщIынут.
Выгум иплъхьа хьэлъэр хуэгупхэмэ, гум щIэроIэ, хуэгуплIэмэ, выщхьэм йоIэ.
ЦIыху ныбжьым хохъуэ, цIыху гъащIэм хощI.
ИмыщIэр къэзылъыхъуэурэ гъащIэм кIуэцIрыкIращ щIэныгъэм зи насып хэлъыр.
Нэхъыжьыр жьантIэм бгъэтIысамэ, и нэмысыр хъумэ ар щысыху.
КIурашын Алий.
ХьэтIохъущыкъуей къуажэ.
